
Atbilde uz jautājumu 
atklātā konkursā “Datu pārraides un datu centru pakalpojumi”
(identifikācijas Nr. LRP 2023/42)

Latvijas Republikas prokuratūras izveidotā iepirkuma komisija ir saņēmusi pretendenta jautājumu par atklāta konkursa “Datu pārraides un datu centru pakalpojumi”, id. Nr. LRP 2023/42, nolikuma 11.pielikuma “Līguma projekts” noteikumiem.
	Iepirkuma komisija sniedz sekojošu atbildi uz uzdoto jautājumu:

Jautājums.

 Esam iepazinušies ar Latvijas Republikas prokuratūras rīkotā atklātā konkursa „Datu pārraides un datu centru pakalpojumi”, iepirkuma identifikācijas Nr. LRP 2023/42, Nolikumu un līguma projektu. 
Piedāvājam iepirkuma līguma noteikumus papildināt ar sekojošu punktu: “Līgumā noteikto Pakalpojuma cenu Puses pārskata katra nākamā Līguma darbības gada janvārī atbilstoši patēriņa cenu izmaiņu (inflācijas) rādītājiem saskaņā ar Latvijas Republikas Centrālās statistikas pārvaldes apkopotajiem datiem. Cenu Pakalpojumam Puses pārskata (palielina vai samazina), ja patēriņa cenu procentuālās izmaiņas no iepriekšējās cenas pārskatīšanas dienas vai Līguma noslēgšanas dienas ir vienādas vai lielākas par +/- 3% (trīs procentiem).” 

Atbilde.
Iepirkuma komisija informē, ka ir iepazinusies ar pretendenta jautājumu par atklāta konkursa “Datu pārraides un datu centru pakalpojumi”, id. Nr. LRP 2023/42, nolikuma 11.pielikuma “Līguma projekts” noteiktumiem, un informē, ka iepirkuma komisijas ieskatā, pakalpojuma cenu veido pakalpojuma nodrošināšanai nepieciešamo iekārtu iegādes izmaksas un amortizācija, platjoslas interneta savienojuma abonēšanas maksa, kā arī pretendenta personāla izmaksas. Iestājoties būtiskām pakalpojumu veidojošo izmaksu izmaiņām (respektīvi, tādām izmaksu izmaiņām, pie kurām pakalpojuma sniegšana kļūst ekonomiski nepamatota un kuras pārsniedz saprātīgu komersanta ekonomisko risku), ir iespējama fiksēto cenu pārskatīšana. Tajā pašā laikā, pasūtītājs ir ierobežots ar pieejamajiem budžeta līdzekļiem, līdz ar to automātiska cenu indeksācija, atbilstoši patēriņa cenu vidējām izmaksām, netiks paredzēta. Bez tam patēriņa cenu līmeņa izmaiņas tieši nekorelē ar cenu izmaiņām interneta pakalpojumu sniegšanas nozarē, tādēļ nebūtu izmantojams kā indeksācijas parametrs.

